Οριακή υποχώρηση σημείωσαν τον Απρίλιο, οι τραπεζικές καταθέσεις στην Ελλάδα, καταγράφοντας πτώση για τέταρτο συνεχή μήνα.

Συγκεκριμένα, σύμφωνα με στοιχεία της Τράπεζας της Ελλάδος (ΤτΕ), το ύψος των καταθέσεων επιχειρήσεων και νοικοκυριών μειώθηκε κατά 43 εκατ. ευρώ ή 0,04% - σε μηνιαία βάση - και διαμορφώθηκε σε 121,43 δισ. ευρώ.

Πρόκειται για το χαμηλότερο επίπεδο από τον Ιούλιο του 2003. Σημειώνεται ότι τον Μάρτιο, οι καταθέσεις είχαν υποχωρήσει στα 121,47 δισ. ευρώ.

Από τον Δεκέμβριο μέχρι τον Ιούλιο του 2015, οι εκροές καταθέσεων άγγιξαν τα 42 δισ. ευρώ, λόγω της αβεβαιότητας για τη χρηματοδότηση της ελληνικής οικονομίας, με αποτέλεσμα την επιβολή περιορισμών στην κίνηση κεφαλαίων.

naftemporiki.gr